pythainlp/thai_wikipedia_clean_20230101 huggingface dataset:
จบการศึกษาระดับมัธยมศึกษาที่โรงเรียนวัดเขมาภิรตาราม จากนั้นเข้ารับการศึกษาที่โรงเรียนนายร้อยพระจุลจอมเกล้า รุ่นที่ 8 รุ่นเดียวกับ พลเอก ยุทธศักดิ์ ศศิประภา อดีตรองนายกรัฐมนตรี , พลเอก กิตติ รัตนฉายา อดีตแม่ทัพภาคที่ 4
เฮียโรนีมัส บ็อค
เฮียโรนีมัส บ็อค (; ค.ศ. 1498 – 21 กุมภาพันธ์ ค.ศ. 1554) หรือ เจอโรม บ็อค (Jerome Bock) หรือ ทรากัส (Tragus) ในภาษาละติน เป็นนักพฤกษศาสตร์และศาสนาจารย์ชาวเยอรมัน เกิดในปี ค.ศ. 1498 เข้าเรียนที่มหาวิทยาลัยไฮเดลแบร์กเมื่ออายุได้ 21 ปี และทำงานเป็นครูที่เมืองชไวบรึคเคน (Zweibrücken) นาน 9 ปี ต่อมาเขารับตำแหน่งแพทย์ประจำพระองค์ของเจ้าชายและผู้ดูแลสวนสมุนไพร ในปี ค.ศ. 1533 บ็อคได้รับตำแหน่งศาสนาจารย์นิกายลูเทอแรนและอาศัยอยู่ใกล้เมืองฮอร์นบัค จนกระทั่งเสียชีวิตในปี ค.ศ. 1554
บ็อคมีผลงานคือหนังสือ "Kreutterbuch" (ตำราพืช) ซึ่งมีข้อมูลของพืชมากกว่า 700 ชนิด เขาเป็นผู้ริเริ่มการศึกษาความสัมพันธ์ของพืชแต่ละชนิดจากการสังเกตลักษณะต่าง ๆ ของพืช ทำให้ "Kreutterbuch" เป็นตำราพืชฉบับแรก ๆ ที่มีการจัดหมวดหมู่ของพืชตามลักษณะเฉพาะ
บ็อคได้รับการยกย่องให้เป็นหนึ่งในสามชาวเยอรมันที่เป็นบิดาแห่งวิชาพฤกษศาสตร์ (ร่วมกับฟุคส์และบรูนเฟ็ลส์) ชื่อละตินของเขา (ทรากัส) ถูกนำไปตั้งเป็นชื่อสกุล "Tragus" และ "Tragia"
คาร์มิน ไนโกร
คาร์มิน ไนโกร (; ; 2 มกราคม ค.ศ. 1910 — 16 สิงหาคม ค.ศ. 2001) เป็นครูหมากรุกสากลคนแรกของอดีตแชมป์โลกหมากรุกสากลผู้มีนามว่าบอบบี ฟิชเชอร์ ตั้งแต่ปี ค.ศ. 1951 ถึง 1956
"คุณไนโกรอาจจะไม่ได้เป็นผู้เล่นที่ดีที่สุดในโลก แต่เขาก็เป็นครูที่ดีมากคนหนึ่ง" – บอบบี ฟิชเชอร์
ไนโกรเป็นผู้เชี่ยวชาญหมากรุกสากลชาวอเมริกันโดยมีทักษะใกล้เคียงกับเชสมาสเตอร์และผู้ฝึกสอนคนหนึ่ง เขายังเป็นประธานชมรมหมากรุกสากลในบรุกลิน ที่ซึ่งเขาได้พบกับบอบบี ฟิชเชอร์ และในปี ค.ศ. 1951 เขาก็ได้มาเป็นครูหมากรุกสากลคนแรกของฟิชเชอร์ ไนโกร (ผู้ได้รับการจัดอันดับอีโลที่ระดับ 2028) ได้เป็นเจ้าภาพจัดการแข่งขันหมากรุกสากลคนแรกของฟิชเชอร์ที่บ้านของเขาในปี ค.ศ. 1952
ไนโกรยังได้แนะนำให้ฟิชเชอร์ได้รู้จักกับผู้ที่จะเป็นแกรนด์มาสเตอร์ในอนาคตอย่างวิลเลียม ลอมบาร์ดี และเริ่มตั้งแต่เดือนกันยายน ค.ศ. 1954 ที่ลอมบาร์ดีเริ่มฝึกฟิชเชอร์ให้เป็นการส่วนตัว
ในปี ค.ศ. 1956 ไนโกรได้ย้ายไปยังรัฐฟลอริดา และกลายเป็นผู้ฝึกสอนกอล์ฟระดับอาชีพ ซึ่งเขายังไม่ได้เลิกสอนหมากรุกสากล โดยในปี ค.ศ. 1996 เขาได้ทำการสอนที่เมเยอร์จูวิชอะคาเดมี จากนั้นในปี ค.ศ. 1999 ไนโกรก็ได้ย้ายไปยังพีชทรีซิตี รัฐจอร์เจีย เพื่อที่จะได้อยู่ใกล้ชิดกับลูกชายของเขาที่มีชื่อว่าบิล ไนโกร กระทั่งเขาเสียชีวิตในปี ค.ศ. 2001 สิริอายุได้ 91 ปี
ในภาพยนตร์ชีวประวัติ ค.ศ. 2014 เรื่อง"เดิมพันชาติรุกฆาตโลก" คอนราด พลา ได้รับบทเป็นคาร์มิน ไนโกร
สนามกีฬาทางน้ำโอลิมปิก (รีโอเดจาเนโร)
สนามกีฬาทางน้ำโอลิมปิก  เป็นสระว่ายน้ำที่มีการวางแผนที่จะสร้างขึ้นในย่านบาราดาชีฌูกาของนครรีโอเดจาเนโร ประเทศบราซิล โดยจะเป็นสถานที่จัดการแข่งขันว่ายน้ำและระบำใต้น้ำสำหรับการแข่งขันกีฬาโอลิมปิกฤดูร้อน 2016 และจะเป็นสถานที่จัดการแข่งขันว่ายน้ำสำหรับการแข่งขันกีฬาพาราลิมปิกฤดูร้อน 2016
การก่อสร้างเริ่มต้นในปี ค.ศ. 2013 และจะแล้วเสร็จในปี ค.ศ. 2015 สนามกีฬานี้มีค่าใช้จ่ายประมาณ 38 ล้านดอลลาร์สหรัฐ
รักใสใส หัวใจสี่ดวง
รักใสใส หัวใจสี่ดวง  เป็นละครชุดไต้หวันเมื่อปี 2001 นำแสดงโดย ต้าเอส เจอร์รี เหยียน วิค โจว เคน จู และแวนเนส อู๋ ดัดแปลงมาจากการ์ตูนญี่ปุ่นแนวโชโจชื่อดัง รักใสหัวใจเกินร้อย แต่งโดย โยโกะ คะมิโอะ สำหรับประเทศไทย ละครชุดเรื่องนี้ ฉายที่ช่อง 3 ทุกวันศุกร์-เสาร์ และอาทิตย์ เวลา 22:30 - 23:30 น.
ซันซ่ายเป็นพวกครอบครัวที่ไม่ได้ร่ำรวยนัก แต่เธอได้ไปเรียนที่มหาลัยอิงเต๋อซึ่งเป็นมหาลัยเอกชนที่มีแต่ลูกคนรวยเรียนกัน เธอจึงมักจะถูกเพื่อนดูถูกเสมอ แต่เพราะเธอยื่นมือเข้าไปช่วยเพื่อนเธอคนหนึ่งจึงทำให้เธอต้องเป็นศัตรูกับหัวหน้ากลุ่ม F4 เต้าหมิงซื่อที่ชอบรังแกคนอื่นโดยไม่มีเหตุผล ซึ่งซันช่ายเป็นคนรักยุติธรรมจึงทนไม่ได้ ทุกอย่างได้สายไปซะแล้วเมื่อ F4 ติดใบแดงให้เธอ ซึ่งทุกคนได้คอยรังแกเธอตามแบบที่เต้าหมิงซื่อต้องการ แต่การที่เธอประกาศจะต่อสู้กับ F4 ทำให้เต้าหมิงซื่อประทับใจเธอ
ถึงซันช่ายจะประกาศตัวว่าจะต่อกรกับ F4 แต่เธอกลับมีใจแอบปิ๊งฮัวเจอเร่ยที่คอยช่วยเธอหลุดจากการทรมานของเต้าหมิงซื่อ เต้าหมิงซื่อจะรู้ใจตัวเองแล้วเปลี่ยนเป็นคนใหม่เพื่อซันช่ายหรือไม่ และจะมีอุปสรรคกับฐานะทั้งสองครอบครัวหรือไม่ เป็นหนังรักโรแมนติกที่น่ารักอีกเรื่องของทางเอเชียและทำให้ F4 โด่งดังไปทั่วเอเชีย
เรื่องราวเกิดขึ้นที่โรงเรียนไป๋จิน ซึ่งเป็นโรงเรียนอันดับหนึ่ง เขาสี่คนซึ่งเติบโตจากครอบครัวคนชั้นสูง คนหนุ่มทั้งสี่นี้ในนามของกลุ่ม เอฟโฟร์ (เหยียนเฉิงซี่ รับบท เต้าหมิงซื่อ,โจวอี๋หมิน รับบท ฮัวเจ๋อเล่ย, จูเสี้ยวเทียน รับบท ซีเหมิน และ อู๋เจี้ยนหาว รับบท เหม่ยจั้ว) ในโรงเรียนแห่งนี้กลุ่มเอฟโฟร์เป็นที่รู้จักเป็นอย่างดี นับตั้งแต่อนุบาล ประถม มัธยม จนกระทั่งถึงมหาวิทยาลัย ไม่มีใครเลยกล้าต่อกรกับกลุ่มเอฟโฟร์เลย หนุ่มทั้งสี่ซึ่งเต็มไปด้วยความห้าว จวบจนกระทั่งการปรากฏตัวขึ้นของเธอ ทำให้สถานะของกลุ่มเอฟโฟร์สั่นคลอนลงไปไม่น้อยเลยทีเดียว เธอที่ว่านี้ก็คือ มู่เหย่ซานไช่ (สีซีหยวน) หญิงสาวธรรมดา ๆ คนหนึ่งซึ่งพาพ่อแม่ของเธอได้พากันมาตั้งรกรากที่ไทเป โดยมุ่งหวังชีวิตที่ดีขึ้น (ต่งจื้อเฉิง รับบท พ่อของซานไช่,หวังเยี่ย รับบท แม่ของซานไช่) หลี่เจิน เพื่อนสนิท (เย่อันถิง) ของซานไช่ได้ล่วงเกินเต้าหมิงซื่อหัวหน้ากลุ่มเอฟโฟร์เข้าโดยไม่ตั้งใจ ทำให้ซานไช่ต้องออกหน้าไกล่เกลี่ย นับจากนั้นเป็นต้นมาความบาดหมางระหว่างเธอกับกลุ่มเอฟโฟร์ก็เริ่มต้นขึ้น
กลุ่มเอฟโฟร์นำกระดาษสีแดงซึ่งใช้บีบบังคับให้นัก
เรียนต้องออกจากโรงเรียนติดไว้ที่ตัวของซานไช่ ทำให้เพื่อนนักเรียนทั้งหลายต่างพากันตีตนออกห่างจากเธอ แม้แต่หลี่เจินเพื่อนสนิทของซานไช่เองก็ตาม ก็ยังไม่กล้าที่จะปริปากพูดกับเธอ โรงเรียนแห่งนี้ช่างไม่มีความเป็นธรรมเลย ซานไช่ทำงานเก็บหอมรอมริบกว่าจะซื้อมอเตอร์ไซด์ได้ นึกไม่ถึงว่าถ้าไม่ยางแตกก็ถูกรื้อเป็นชิ้น ๆ ขยะแทนที่จะอยู่ในถังขยะแต่กลับไปอยู่บนศีรษะของซานไช่ เพื่อน ๆ ของซานไช่ไม่เพียงไม่ให้ความช่วยเหลือเธอ ซ้ำร้ายยังคอยรังแกเธออีก ทำให้เธอสุดที่จะทนได้จึงตัดสินใจต่อกรกับกลุ่มเอฟโฟร์ให้รู้แล้วรู้รอดกัน ไป เธอสั่งสอนลูกหมูสี่ ตัวโดยวิธีตาต่อตาฟันต่อฟัน ใครจะไปกลัวใคร ความกล้าหาญและการยืนหยัดต่อสู้ของซานไช่นั้นเหนือกว่าหญิงสาวธรรมดาทั่วไปที่จะมี เต้าหมิงซื่อเห็นเช่นนี้จึงเกิดความประทับใจในตัวเธอขึ้นมา เต้าหมิงซื่อสั่งให้คนพาซานไช่มาที่บ้านของตน
จากนั้นเต้าหมิงซื่อก็แต่งหน้าแต่งตาให้เธอใหม่ ทั้งยังหาชุดสวย ๆ ให้เธอสวมใส่อีกด้วย จุดประสงค์ที่เต้าหมิงซื่อทำเช่น นี้นั้นเพราะต้องการให้ซานไช่ยอมจำนนให้ตนใครจะรู้บ้างว่าดอกหญ้าเช่นซานไช่ นั้นกลับไม่ยอมหลงกล ติดกับเต้าหมิงซื่อง่าย ๆ ทำให้เต้าหมิงซื่อโกรธเดือดดาลเป็นอันมาก เต้าหมิงซื่อจงใจใกล้ชิดซานไช่ทำให้นักเรียนสาว ๆ ในโรงเรียนที่ชื่นชอบเต้าหมิงซื่ออยู่นั้นเกิดความหึงหวงขึ้น
เธอเหล่านั้นตัดสินใจที่จะสั่งสอนซานไช่ว่าอย่าได้ยุ่งเกี่ยวกับเต้าหมิงซื่ออีกต่อไปโดยจงใจเชิญ เธอไปงานเลี้ยงซึ่งงานเลี้ยงนี้ผู้ที่ไปร่วมงานต้องสวมใส่กางเกงยีนส์เท่านั้น นึกไม่ถึงว่าทันทีที่ซานไช่ไป ถึงงานเลี้ยงเท่านั้นเธอถึงล่วงรู้ว่าเธอหลงกลติดกับเพื่อนนักเรียนแล้ว งานเลี้ยงนี้ไม่ใช่งานเลี้ยงผู้มาร่วม งานจะต้องสวมใส่กางเกงยีนส์ แต่ทว่ากลับเป็นงานเลี้ยงที่หรูหราทุกคนที่มาร่วมงานล้วนแล้วแต่แต่งกายสุภาพทั้งนั้น ไป่เหอ (เป้ยเอ๋อ) และเชียนฮุ่ย (จางยั่วไท่) ทั้งสองแสร้งทำเป็นเพื่อนที่ดีต่อซานไช่ แต่ความจริงแล้วในใจลึก ๆ ของคนทั้งสองนั้นมีเจตนาต้องการให้ซานไช่ได้รับความอับอาย แต่ไม่เป็นไรดอกหญ้าที่ต่ำต้อยเช่นนี้เช่นซานไช่สามารถรับมือคนทั้งสองได้อย่างแน่นอน
งานเลี้ยงที่จัดขึ้นจะไม่สามารถเล่นงานซานไช่ได้ ดังนั้นไป่เหอและเชียนฮุ่ยจึงใช้ เถิงถังจิ้ง (เฉียนเหว่ย ซาน) หญิงในดวงใจของฮัวเจ๋อเล่ยเล่นงานซานไช่ นั่นเพราะทั้งสองต่างรู้ดีว่าซานไช่มีใจให้ฮัวเจ๋อเล่ยซึ่ง เป็นหนึ่งในสมาชิกกลุ่มเอฟโฟร์ นึกไม่ถึงว่าแผนการครั้งนี้ประสบความสำเร็จ การกลับสู่ประเทศของเถิง ถังจิ้งได้ทำให้ซานไช่ได้รับความสะเทือนใจเป็นอันมาก ที่ซ้ำร้ายไปกว่านั้นคือซานไช่เห็นฮัวเจ๋อเล่ยต้อง ผิดหวังเพราะเถิงถังจิ้ง ทำให้ซานไช่ไม่รู้จะทำอย่างไรดี ในเวลานี้เองนึกไม่ถึงว่าฮัวเจ๋อเล่ยได้ตรงเข้าจูบ ซานไช่อย่างดูดดื่ม
หนีตาย ฝ่านรกข้ามแดน
เมืองแบ่ง
อันดับโลกฟีบ้า
ซอฟต์แบงก์
ซอฟต์แบงก์ กรูป คอร์ป  เป็นบริษัทข้ามชาติด้านโทรคมนาคมและการสื่อสารสัญชาติญี่ปุ่น ให้บริการบรอดแบนด์ โทรศัพท์คู่สาย การพาณิชย์อิเล็กทรอนิกส์ เทคโนโลยี การเงิน การตลาด สื่อ ตลอดจนบริการต่าง ๆ อีกมายมาย ในปี พ.ศ. 2558 ซอฟต์แบงก์ได้รับการจัดอันดับเป็นบริษัทที่ใหญ่เป็นอันดับ 3 ของญี่ปุ่น รองจากโตโยต้า และมิตซูบิชิ ยูเอฟเจ ไฟแนนเชียล กรุ๊ป และใหญ่เป็นอันดับ 62 ของโลก และยังเป็นผู้ให้บริการโทรศัพท์เคลื่อนที่รายใหญ่ที่สุดในประเทศญี่ปุ่น ในปี พ.ศ. 2556 ซอฟต์แบงก์ได้เข้าซื้อกิจการของสปรินต์ บริษัทผู้ให้บริการเครือข่ายไร้สายที่ใหญ่เป็นอับดับ 4 ในสหรัฐอเมริกา โดยปัจจุบันถือหุ้นอยู่กว่าร้อยละ 80 นอกจากนี้ ซอฟต์แบงก์ยังถือหุ้นร้อยละ 37 ในกลุ่มอาลีบาบา บริษัทผู้ให้บริการด้านพาณิชยกรรมออนไลน์ที่ใหญ่ที่สุดในโลก
หิมะภาค
หิมะภาคหรือ ไครโอสเฟียร์  เป็นส่วนหนึ่งของผิวโลกซึ่งประกอบด้วยน้ำในรูปของแข็ง รวมถึงทะเลที่เป็นน้ำแข็ง ทะเลสาบน้ำแข็ง แม่น้ำที่เป็นน้ำแข็ง ธารน้ำแข็ง แผ่นน้ำแข็ง และพื้นดินซึ่งเยือกแข็ง พื้นที่ส่วนใหญ่ของหิมะภาคมักจะซ้อนอยู่บนพื้นที่ของอุทกภาค หิมะภาคนั้นเกี่ยวข้องกับการเปลี่ยนแปลงสภาพภูมิอากาศโลกหลายประการ โดยมักมีอิทธิพลต่อเมฆ ปริมาณหยาดน้ำฟ้า อุทกวิทยา และการไหลเวียนของอากาศและกระแสน้ำ
น้ำที่ผ่านจุดเยือกแข็งมาแล้วมักจะพบบนพื้นผิวโลกในรูปของหิมะ น้ำแข็งในทะเลสาบและแม่น้ำ น้ำแข็งในทะเล และธารน้ำแข็ง โดยพื้นที่ที่มีน้ำแข็งปกคลุมและน้ำแข็งในแหล่งน้ำจืดนั้นมักจะขึ้นตรงกับฤดูกาล หากอุณหภูมิสูงขึ้น หิมะหรือน้ำแข็งเหล่านี้ก็อาจละลายได้ น้ำแข็งในธารน้ำแข็งบางแห่งอาจคงสภาพได้นานถึงหนึ่งแสนปีหรือมากกว่านั้น และน้ำแข็งทางตะวันออกของทวีปแอนตาร์กติกาอาจมีอายุถึงหนึ่งล้านปี
ปริมาณน้ำแข็งที่มากที่สุดในโลกอยู่ที่แอนตาร์กติกา โดยเฉพาะบริเวณตะวันออกของทวีป ส่วนบริเวณที่มีน้ำแข็งหรือหิมะปกคลุมที่กว้างที่สุดในโลกนั้นอยู่บริเวณซีกโลกเหนือ โดยหิมะภาคจะกินพื้นที่ถึงร้อยละ 23 ของซีกโลกเหนือในเดือนมกราคม
มีปัจจัยทางกายภาพที่สำคัญหลายประการที่ทำให้การแลกเปลี่ยนพลังงานระหว่างพื้นผิวโลกกับชั้นบรรยากาศเบาบางลง ปัจจัยที่สำคัญก็คือการที่หิมะภาคสามารถสะท้อนความร้อนได้ สามารถถ่ายเทความร้อนได้ และสามารถเปลี่ยนสถานะได้ (ความร้อนแฝงจำเพาะ) ปัจจัยทางกายภาพเหล่านี้รวมถึงความขรุขระของผิวไครโอสเฟียร์นั้นมีส่วนอย่างมากในการที่มนุษย์สามารถสังเกตและศึกษาหิมะและน้ำแข็งจากอวกาศได้ ตัวอย่างเช่นความขรุขระของหิมะภาคเป็นตัวการสำคัญในการสะท้อนกลับของเรดาร์
เมืองแบง
บาสเกตบอลชิงแชมป์โลก
บาสเกตบอลชิงแชมป์โลก  เป็นการแข่งขันบาสเกตบอลระหว่างประเทศโดยมีชุดทีมชาติชายร่วมเข้าแข่งในกลุ่มสมาชิกสหพันธ์บาสเกตบอลนานาชาติ (ฟีบา) การแข่งขันจัดขึ้นทุก ๆ 4 ปี เริ่มครั้งแรกในปี ค.ศ. 1950 ใน บาสเกตบอลชิงแชมป์โลก 1950 การแข่งขันครั้งล่าสุดคือทีมชาติสหรัฐอเมริกา ที่ชนะในการแข่งขัน บาสเกตบอลชิงแชมป์โลก 2014
การแข่งขันในปัจจุบันได้ขยายเป็น 32 ทีมในปี ค.ศ. 2019
พรรคโคเมโตะใหม่
ไพโรจน์ อนันตณรงค์
ไพโรจน์ อนันตณรงค์ เป็นนักฟุตบอลไทย ปัจจุบันอยู่ทีมสโมสรฟุตบอลศรีสะเกษ
เศรษฐกรชัย ชื่นตา
สมคิด ชื่นตา เกิดเมื่อวันที่ 5 ตุลาคม พ.ศ. 2521 ที่จังหวัดสุรินทร์ เป็นผู้รักษาประตูฟุตซอล ปัจจุบันเป็นสมาชิกฟุตซอลทีมชาติไทย คงรู้จักกันดีสำหรับเขา เล่นนอกเขตโทษ
อันดับโลกฟีบา
อันดับโลกฟีบา  เป็นระบบที่มีการจัดอันดับทีมชาติบาสเกตบอล ซึ่งเป็นทีมจากประเทศสมาชิกของสหพันธ์บาสเกตบอลนานาชาติ
ราชมนตรีสภา
ราชมนตรีสภา  เป็นสภาสูงของสภานิติบัญญัติแห่งชาติของประเทศญี่ปุ่น เทียบเท่ากับวุฒิสภาในประเทศอื่น ๆ โดยมีสภาผู้แทนราษฏรทำหน้าที่เป็นสภาล่าง
ในยุคจักรวรรดิญี่ปุ่น สภาสูงของญี่ปุ่นคือ สภาขุนนาง แต่เมื่อสิ้นสุดสงครามโลกครั้งที่สอง ญี่ปุ่นถูกควบคุมโดยสหรัฐอเมริกา โดยสหรัฐอเมริกาได้มีส่วนช่วยในการร่างรัฐธรรมนูญและปฏิรูประบบการปกครองของญี่ปุ่น รัฐธรรมนูญฉบับใหม่ในปี ค.ศ. 1947 ได้ระบุให้สภาสูงมาจากการเลือกตั้ง
สภาชุดแรกเริ่มทำหน้าที่ในปี ค.ศ. 1950 มีสมาชิก 250 คน โดยสมาชิกแต่ละคนมีวาระดำรงตำแหน่งคราวละ 6 ปี และมีการจัดการเลือกตั้งทุก 3 ปี โดยระหว่างปี 1947 ถึง 1983 นั้น สมาชิกราว 100 ที่นั่ง จะมาจากการการลงคะแนนเขตแห่งชาติ (全国区 "เซ็งโกกู-กุ") ผู้ที่ได้รับเลือกในเขตแห่งชาตินี้คือผู้ที่ได้รับคะแนนเสียงจากทั้งประเทศมากเป็นอันดับที่ 1 ถึง 50 ในการเลือกตั้งแต่ละครั้ง ซึ่งการลงคะแนนด้วยระบบนี้ มีให้เห็นเป็นครั้งสุดท้ายในปี ค.ศ. 1980 ก่อนที่จะถูกแทนที่ด้วยการลงคะแนนแบบสัดส่วน (บัญชีรายชื่อ) ต่อมาภายหลังได้มีการเพิ่มสมาชิกแบบแบ่งเขตเข้ามาอีก 2 ที่นั่ง ภายหลังสหรัฐอเมริกาคืนเกาะโอกินาวะให้แก่ญี่ปุ่นในปี 1972
ปัจจุบัน ราชมนตรีสภามีสมาชิกทั้งหมด 252 คน มีวาระดำรงตำแหน่งคนละหกปี มากกว่าวาระของสภาผู้แทนราษฎรอยู่สองปี ราชมนตรีต้องมีอายุมากกว่า 30 ปีบริบูรณ์ มากกว่าคุณสมบัติของผู้แทนราษฎรที่กำหนดอายุไว้ที่ 25 ปีบริบูรณ์ และราชมนตรีสภาไม่สามารถถูกยุบได้ ทั้งนี้ เนื่องจากการเลือกตั้งจัดขึ้นทุก 3 ปี แต่สมาชิกมีวาระการดำรงตำแหน่ง 6 ปี ทำให้ในการเลือกตั้งแต่ละครั้ง จะเป็นการเลือกตั้งเพื่อทดแทนสมาชิกสภาราวกึ่งหนึ่งที่สิ้นสุดวาระ
วุฒิสภาญี่ปุ่น
สรุปเหรียญรางวัลกีฬามหาวิทยาลัยโลกตลอดกาล
รัฐ พิฆาตไพรี
อีฟิม เกลเลอร์
อีฟิม เปโตรวิช เกลเลอร์ (; ; 8 มีนาคม ค.ศ. 1925 — 17 พฤศจิกายน ค.ศ. 1998) เป็นนักหมากรุกสากลชาวโซเวียต และเขายังเป็นแกรนด์มาสเตอร์ระดับโลกช่วงที่เขาอยู่ในระดับสูงสุด เขาชนะการแข่งขันชิงแชมป์โซเวียตมาถึงสองสมัย (ในปี ค.ศ. 1955 และ 1979) และเป็นผู้สมัครสำหรับการแข่งขันชิงแชมป์โลกในหกโอกาส (ค.ศ. 1953, 1956, 1962, 1965, 1968 และ 1971) เขายังเป็นผู้ชนะรายการหมากรุกสากลชิงแชมป์ยูเครน (ในปี ค.ศ. 1950, 1957, 1958 และ 1959) และเข้าร่วมการแข่งขันในหมากรุกสากลชิงแชมป์โลกรุ่นใหญ่เป็นครั้งแรกในปี ค.ศ. 1991 แล้วก็ชนะโดยทันทีในปี ค.ศ. 1992
เกลเลอร์ยังเป็นผู้ฝึกสอนให้แก่แชมป์โลกหมากรุกสากลอย่างโบริส สปัสสกี และอนาโตลี คาร์ปอฟ ทั้งยังเป็นผู้เขียนหนังสือเกี่ยวกับหมากรุกสากล
แอรอน รัสเซล
แอรอน โจเซฟ รัสเซล (; 4 มิถุนายน ค.ศ. 1993 –) เป็นวอลเลย์บอลชาวอเมริกัน เขาเล่นตำแหน่งตัวตีด้านนอก ให้กับสโมสรซีร์ซาฟาตีเปรูจาในประเทศอิตาลี
ในฤดูกาล 2015–16 เขาเซ็นสัญญาอาชีพครั้งแรกของเขากับสโมสรซีร์ซาฟาตีเปรูจาในประเทศอิตาลี
ทะเลสาบชูเซ็นจิ
ทะเลสาบชูเซ็นจิ  เป็นทะเลสาบน้ำจืดในอุทยานแห่งชาตินิกโก จังหวัดโทจิงิ เกิดขึ้นเมื่อราว 20,000 ปีที่แล้ว เมื่อภูเขาไฟนันไตเกิดการปะทุและไหลลงไปปิดทางแม่น้ำ นอกจากนี้ยังเป็นทะเลสาบที่อยู่สูงที่สุดในญี่ปุ่นจากระดับน้ำทะเล โดยมีความสูงกว่า 1,269 เมตรเหนือระดับน้ำทะเล และเป็นทะเลสาบที่มีความลึกเป็นอันดับ 7 ในญี่ปุ่น โดยส่วนที่ลึกที่สุดมีความลึกกว่า 163 เมตร
ทะเลสาบชูเซ็นจิถูกค้นพบในปี พ.ศ. 1325 จากการที่มีภิกษุนามว่า "โชโด" และคณะของท่านปีนขึ้นไปบนภูเขาไฟนันไต และเนื่องจากภูเขาแห่งนี้มีเส้นทางที่อันตราย จึงมีการห้ามผู้หญิง ม้า และวัวขึ้นไปจนถึงปี พ.ศ. 2415 ต่อมาในกลางยุคเมจิ บรรดาทูตจากยุโรปจำนวนมากได้เข้าไปสร้างที่พักผ่อนบริเวณโดยรอบทะเลสาบแห่งนี้ นอกจากนี้ยังมีการสร้างศาลเจ้าฟูตาราซังและวัดชูเซ็นจิขึ้น ในฤดูใบไม้ผลิ ต้นซากูระจำนวนมากรอบ ๆ ทะเลสาบจะบาน
มวยสากลสมัครเล่นในซีเกมส์ 1985
การแข่งขันมวยสากลสมัครเล่นในกีฬาซีเกมส์ พ.ศ. 2528 จัดแข่งขันที่สนามกีฬานิมิบุตร จัดการแข่งขันระหว่าง 12 - 16 ธันวาคม
อ็อทโท บรูนเฟ็ลส์
อ็อทโท บรูนเฟ็ลส์ (; ค.ศ. 1488 – 23 ธันวาคม ค.ศ. 1534) เป็นนักเทววิทยาและนักพฤกษศาสตร์ชาวเยอรมัน เขาเรียนจบด้านเทววิทยาและปรัชญาจากมหาวิทยาลัยไมนทซ์ และเข้าร่วมกับคณะคาร์ทูเซียน ขณะทำงานอยู่ที่เมืองสทราซบูร์ บรูนเฟ็ลส์ได้พบกับนิคโคเลาส์ แกร์เบิล (Nikolaus Gerbel) ซึ่งจุดประกายความสนใจในเรื่องพืชให้แก่เขา ต่อมาบรูนเฟ็ลส์ได้เปลี่ยนไปนับถือนิกายโปรเตสแตนต์ และเป็นศาสนาจารย์ที่ชไตเนาอันแดร์ชตราเซอ (Steinau an der Straße) ในปี ค.ศ. 1532 เขาเข้าเรียนด้านการแพทย์ที่มหาวิทยาลัยบาเซิลและทำงานเป็นแพทย์ที่เมืองแบร์น จนกระทั่งเสียชีวิตในอีก 2 ปีต่อมา
บรูนเฟ็ลส์มีผลงานเด่นคือหนังสือ "Herbarum vivae eicones" (สมุดภาพสมุนไพร) ซึ่งรวบรวมข้อมูลพืชชนิดต่าง ๆ ตามระบบของบรูนเฟ็ลส์เอง รวมถึงพืชชนิดอื่น ๆ นอกเหนือจากตำราของไดออสคอริดีส
บรูนเฟ็ลส์ได้รับการยกย่องให้เป็นหนึ่งในสามชาวเยอรมันที่เป็นบิดาแห่งวิชาพฤกษศาสตร์ (ร่วมกับฟุคส์และบ็อค) ชื่อของเขาถูกนำไปตั้งเป็นชื่อสกุล "Brunfelsia" ในวงศ์มะเขือ
ภาษาบูรูซู
ภาษาบูรูซู (Burusu language) หรือ ภาษาบูลูซู มีผู้พูด 4,350 คน เมื่อ พ.ศ. 2550 ในจังหวัดกาลีมันตันตะวันออก ประเทศอินโดนีเซีย จัดอยู่ในตระกูลภาษาออสโตรนีเซียน กลุ่มภาษามลาโย-โพลีนีเซีย สาขาบอร์เนียวเหนือ สาขาย่อย เรยัง-ซาเยา
สมาคมชาวมาเลเซียเชื้อสายจีน
สมาคมชาวมาเลเซียเชื้อสายจีน (; จีนตัวย่อ: 马来西亚华人公会; จีนตัวเต็ม: 馬來西亞華人公會; พินยิน: Mǎláixīyà Huárén Gōnghuì; ; ) เป็นพรรคการเมืองเชื้อชาติเดียวในมาเลเซียซึ่งเป็นตัวแทนของชาวมาเลเซียเชื้อสายจีน เป็นหนึ่งในสามพรรคหลักของแนวร่วมแห่งชาติ เป็นพรรคที่ทรงอิทธิพลพรรคหนึ่งในมาเลเซีย สามารถควบคุมสื่อที่สำคัญในมาเลเซียได้
การก่อตั้งสหพันธรัฐมลายาไม่ได้เป็นผลดีต่อชาวจีน เพราะสิทธิในการเป็นพลเมืองของกลุ่มที่ไม่ใช่ชาวมลายูถูกเพิกถอน สมาคมชาวมาเลเซียเชื้อสายจีนก่อตั้งขึ้นเมื่อ 27 กุมภาพันธ์ พ.ศ. 2492 โดยการนำของนักธุรกิจชาวจีนช่องแคบ ตัน เชงลอก ทำให้เกิดความตึงเครียดระหว่างชาวจีนกับชาวมลายูและโอน จาฟาร์ผู้นำอุมโนพยายามวางระยะห่างจากตัน
ตันเคยเป็นสมาชิกสันนิบาตมลายาต่อต้านญี่ปุ่น สมาชิกแรกต่อตั้งของสมาคมส่วนใหญ่เป็นสมาชิกก๊กมินตั๋งและเข้าร่วมในฐานะเป็นทางเลือกที่เป็นองค์กรฝ่ายตรงข้ามกับพรรคคอมมิวนิสต์มลายา และได้รับการสนับสนุนจากอังกฤษที่กลับมาปกครองมลายาอีกครั้ง สมาชิกจะแบ่งเป็นกลุ่มย่อยตามบ้านเกิดในจีน ผู้นำคนแรกของสมาคมเป็นอดีตผู้นำทางทหารของก๊กมินตั๋ง เลือง ยิวโกห์
หลังเหตุจลาจล พ.ศ. 2512.
การเลือกตั้งทั่วไปครั้งที่ 3 ของมาเลเซียเกิดขึ้นเมื่อ 10 พฤษภาคม พ.ศ. 2512 สมาคมได้ 13 ที่นั่ง แต่สูญเสียการบริหารรัฐปีนัง ใน พ.ศ. 2517 ตัน เซียวซินได้ลาออกจากพรรคด้วยเหตุผลทางสุขภาพ
พ.ศ. 2528 – 2546.
ในพ.ศ. 2528 ตัน กุนซวานได้เป็นหัวหน้าพรรค แต่อีกปีต่อมา เขาถูกฟ้องร้องในคดีทุจริตและต้องลาออกไป ลิง เลืองซิกขึ้นมาเป็นหัวหน้าพรรคแทน เขาลาออกใน พ.ศ. 2539 ลิม อาห์เล็กขึ้นมาเป็นหัวหน้าพรรคแทน ลิมได้เรียกร้องความสนใจของชุมชนชาวจีนให้มีมากขึ้น
ใน พ.ศ. 2542 เกิดการแบ่งส่วนภายในพรรค ลิมลาออกจากตำแหน่งรัฐมนตรีและเสนอให้ชัน กองชอยเข้าร่วมคณะรัฐมนตรีแทนหลังหารเลือกตั้ง พ.ศ. 2542 แต่มีกลุ่มที่เสนอให้ อง กาติงขึ้นเป็นรัฐมนตรีแทน ในที่สุด นายกรัฐมนตรี มหาธีร์ โมฮัมหมัดเข้ามาไกล่เกลี่ย
พ.ศ. 2546 – ปัจจุบัน.
ใน พ.ศ. 2551 สมาคมได้รับเลือกตั้งน้อยลง และทำให้เกิดความแตกแยกภายในพรรคอีกระหว่างกลุ่มขององ ตีแกต และชิง ชอยเลก ทำให้เกิดวิกฤติผู้นำภายในพรรค จน พ.ศ. 2553 กลุ่มของชิง และผู้สนับสนุนอง ตีแกต ลาออกจากคณะกรรมการบริหารพรรคและเลือกตั้งกันใหม่ ชิงได้เป็นหัวหน้าพรรคและได้พยายามประสานรอยร้าวระหว่างกลุ่ม
โกกิมโบ
โกกิมโบ  เป็นเมืองท่าแห่งหนึ่งในประเทศชิลี มีฐานะเป็นอำเภอ  และเมืองหลักของจังหวัดเอลกี แคว้นโกกิมโบ จากการสำรวจสำมะโนประชากรเมื่อ พ.ศ. 2545 โกกิมโบมีประชากรราว 163,000 คน มีพื้นที่ 1,429 ตารางกิโลเมตร ตั้งอยู่ติดชายฝั่งของมหาสมุทรแปซิฟิก อยู่ทางทิศใต้ของเมืองลาเซเรนา ซึ่งเป็นเมืองหลวงของแคว้น ราว 10 กิโลเมตร
โกกิมโบตั้งอยู่ทางทิศตะวันตกของแคว้นโกกิมโบ ตอนกลางของประเทศชิลี อยู่ห่างจากเมืองหลวงซานเตียโก ไปทางเหนือราว 400 กิโลเมตร มีภูมิประเทศเป็นหุบเขา ทิศตะวันตกมีอาณาเขตติดต่อกับมหาสมุทรแปซิฟิก ทิศเหนือติดกับอำเภอลาเซเรนา ทิศตะวันออกติดกับอำเภออันดาโกโย ทิศใต้ติดกับอำเภอโอบาเย ใจกลางเมืองโกกิมโบตั้งอยู่ห่างจากเมืองลาเซเรนาเพียง 10 กิโลเมตร ทำให้เขตชุมชนเมืองของทั้งสองเชื่อมต่อกันยาวขนานไปตามชายฝั่ง เมืองมีอุณหภูมิเฉลี่ยตลอดปีราว 14 องศาเซลเซียส อากาศแห้งและมีปริมาณน้ำฝนน้อย
โกกิมโบมีมีความสำคัญทางเศรษฐกิจในด้านศูนย์กลางอุตสาหกรรมและการขนส่งทางเรือ โดยเฉพาะผลไม้และทองแดงซึ่งมาจากเหมืองในท้องถิ่น ระหว่าง พ.ศ. 2535–2545 โกกิมโบมีอัตราการเจริญเติบโตทางเศรษฐกิจถึงร้อยละ 32.8 นอกจากนี้ภาคการท่องเที่ยวยังเริ่มเติบโต มีชายหาดเหมาะแก่การพักร้อน ทั้งในเมืองและเมืองใกล้เคียง เช่น กัวนาเกโรส, ตองกอย
สโมสรที่มีชื่อเสียงของเมืองคือ โกกิมโบอูนีโด (Coquimbo Unido) ซึ่งลงเล่นในฟุตบอลลีกระดับสองของประเทศชิลี สนามเหย้าของสโมสรคือ สนามกีฬาเทศบาลฟรันซิสโก ซานเชซ รูโมโรโซ  ความจุราว 18,000 คน
Coquimbo
ออตโต บรันเฟลส์
ยศทหารกองทัพบกกองทัพปลดปล่อยประชาชน
ตารางข้างล่างต่อไปนี้คือข้อมูลเกี่ยวกับยศทหารบกของกองทัพบกกองทัพปลดปล่อยประชาชน ในสมัยต่างๆ.
วีทีวี2
วีทีวี2 หรือ VTV2 เป็นสถานีโทรทัศน์ประเทศเวียดนาม และดำเนินการโดยเครือข่ายโทรทัศน์ VTV ออกอากาศครั้งแรก เมื่อวันที่ 1 มกราคม ค.ศ. 1990 รายการส่วนใหญ่ที่ออกอากาศ ส่วนมากจะเป็นรายการการศึกษาและวัฒนธรรม
ในปี ค.ศ. 2012 สถานีช่องวีทีวี 2 ออกอากาศ 24 ชั่วโมง ต่อวัน
วีทีวี1
วีทีวี1 หรือ VTV1 เป็นสถานีโทรทัศน์ประเทศเวียดนาม และดำเนินการโดยเครือข่ายโทรทัศน์ VTV ออกอากาศครั้งแรก เมื่อวันที่ 7 กันยายน ค.ศ. 1970 รายการส่วนใหญ่ที่ออกอากาศ ส่วนมากจะเป็นรายการประเภทข่าวและบันเทิง
ตั้งแต่วันที่ 15 มิถุนายน ค.ศ. 2011 สถานีช่อง วีทีวี1 ออกอากาศ 24 ชั่วโมง เป็นช่องกิจการสาธารณะ
ตลาดหลักทรัพย์ฮัมบวร์ค
ตลาดหลักทรัพย์ฮัมบวร์ค  เป็นตลาดหลักทรัพย์ในเมืองฮัมบวร์ค ประเทศเยอรมนี ตั้งขึ้นในปี ค.ศ. 1558 เป็นตลาดหลักทรัพย์ที่เก่าแก่ที่สุดในประเทศเยอรมนี
ตลาดหลักทรัพย์ดามัสกัส
ตลาดหลักทรัพย์ดามัสกัส (DSE)  เป็นตลาดหลักทรัพย์ที่ตั้งอยู่ที่กรุงดามัสกัส ประเทศซีเรีย ก่อตั้งขึ้นในปี ค.ศ. 2009 เป็นตลาดหลักทรัพย์แลกเปลี่ยนหุ้นเฉพาะในประเทศซีเรีย
ตลาดหลักทรัพย์ดามัสกัส เปิดทำการซื้อขายอย่างเป็นทางการ เมื่อวันอังคาร ที่ 10 มีนาคม ค.ศ. 2009
การลุกฮือขึ้นต่อต้านซีเรีย.
ตามที่กองทุนการเงินระหว่างประเทศ (IMF) ระหว่างมีนาคม 2554 เกิดเหตุจลาจล ระหว่างมีนาคม 2011 และ พฤษภาคม 2012 ค่าของเงินปอนด์ซีเรียได้ลดลง 45 เปอร์เซนต์ และ and the ตลาดหลักทรัพย์ดามัสกัส ก็ลดลง 40 เปอร์เซนต์
วีทีวี3
วีทีวี3 หรือ VTV3 เป็นสถานีโทรทัศน์ประเทศเวียดนาม และดำเนินการโดยเครือข่ายโทรทัศน์ VTV ออกอากาศครั้งแรกในปี 1996 และ ออกอากาศ 24 ชั่วโมง ในปี 2006
สถานีช่อง วีทีวี 3 ออกอากาศรายการประเภทกีฬา และ ความบันเทิง
""'รายละเอียด:
เนื้อหาของช่อง VTV 3 ประกอบด้วยเกมโชว์ความบันเทิงที่น่าสนใจ รายการทีวีเรียลลิตี้ ภาพยนตร์เด่น และรายการกีฬา,อาจกล่าวได้ว่า:
รถรางมงเปอลีเย
รถรางมงเปอลีเย (‎) เป็นระบบรถรางในเมืองมงเปอลีเย แคว้นล็องก์ด็อก-รูซียง ประเทศฝรั่งเศส บริหารโดย "Transports de Montpellier Méditerranée Métropole" (TAM) เปิดให้บริการครั้งแรกในวันที่ 30 มิถุนายน พ.ศ. 2543 ปัจจุบันมีเส้นทางทั้งสิ้น 4 เส้นทาง สถานี 84 แห่ง รวมระยะทาง 59 กิโลเมตร สถิติในปี พ.ศ. 2555 มีผู้ใช้บริการโดยสารเฉลี่ย 282,000 คนต่อวัน ระบบสามารถรองรับผู้โดยสารได้ 11,700 คนต่อชั่วโมง และ 300 คนต่อคัน ใช้รถรางรุ่น Alstom Citadis จำนวน 85 คัน
ตลาดหลักทรัพย์เบอร์ซา มาเลเซีย
ตลาดหลักทรัพย์เบอร์ซา มาเลเซีย  เป็นตลาดหลักทรัพย์ที่ถือครอง แลกเปลี่ยนโดยได้รับการอนุมัติตามมาตรา 15 พระราชบัญญัติตลาดทุนและบริการ ปี 2007
ในวันที่ 18 พฤษภาคม ค.ศ. 2015 MYX เข้าร่วม United Nations Sustainable Stock Exchanges (SSE) initiative เป็นส่วนหนึ่ง SSE ของการเจรจาในระดับภูมิภาคในกรุงเทพมหานคร เป็นเจ้าภาพโดย ตลาดหลักทรัพย์แห่งประเทศไทย
ตลาดหลักทรัพย์บัลแกเรีย
ตลาดหลักทรัพย์บัลแกเรีย (, ตัวย่อ BSE - Sofia) เป็นตลาดหลักทรัพย์ของประเทศบัลแกเรีย ตั้งอยู่ที่เมืองโซเฟีย เมืองหลวงของประเทศบัลแกเรีย ตลาดหลักทรัพย์บัลแกเรีย เปิดทำการซื้อขายครั้งแรก เมื่อวันที่ 10 ตุลาคม ค.ศ. 1991  ตลาดหลักทรัพย์โซเฟียก่อตั้งขึ้นผ่านพระราชกฤษฎีกาซาร์ ดำเนินงานหลังจากสงครามโลกครั้งที่สอง บัลแกเรียกลายเป็นรัฐคอมมิวนิสต์ FBSE ได้ก่อตั้งขึ้นในช่วงปลายปี ค.ศ. 1991
ในเดือนพฤศจิกายน ค.ศ. 2011 มูลค่าตลาดรวมของตลาดหลักทรัพย์บัลแกเรียอยู่ที่ประมาณพันล้าน $ 8.5 bln ตลาดหลักทรัพย์บังแกเรียเปิดทำการล่วงหน้าเวลา 09:00 ถึง 09:20 ซื้อขายปกติตั้งแต่เวลา 09:20 ถึง 13:45 และ  ซื้อขายช่วงบ่ายเวลา 13:45 ถึง 16:00 เปิดทำการซื้อขายทุกวัน ยกเว้นวันเสาร์ อาทิตย์ และวันหยุดราชการ
ตลาดหลักทรัพย์บัลแกเรียมีดัชนีตลาดหลักทรัพย์ต่อไปนี้:
เกาหลี อาจหมายถึง
ขอบชะนาง
ขอบชะนาง  เป็นพืชพวกหญ้าเลื่อยแผ่ไปตามดิน ยอดตั้งขึ้นสูงประมาณ 1-2 ฟุต ลำต้นเท่าธูป มี 2 ชนิด คือ ขอบชะนางแดงและขอบชะนางขาว ใบเดี่ยวออกสลับกันคนละข้าง มีชื่อสามัญอื่น ๆ คือ ขอบชะนางแดง ขอบชะนางขาว หนอนตายขาว หนอนตายแดง หญ้าหนอนตาย หญ้ามูกมาย ตาสียาเก้อ ตอสีเพาะเกล
ขอบชะนางเป็นพรรณไม้ล้มลุกจำพวกหญ้า และเลื้อยแผ่ไปตามดินแต่ยอดจะตั้งขึ้น มี 2 ชนิด คือ ขอบชะนางแดง กับ ขอบชะนางขาว และมีลำต้นขนาดโตกว่าก้านไม่ขีดไฟเล็กน้อย
ใบเป็นใบเดี่ยวจะออกสลับกัน รูปเป็น รูปปลายหอก ในขอบใบชะนางแดง ส่วนรูปใบของขอบใบชะยางขาว จะมีลักษณรูปค่อนข้างมนและกลม เส้นใบของทั้งสองชนิด จะเห็นเด่นชัดเป็น 3 เส้น ใบจะโตประมาณ 2 กระเบียดนิ้ว ยาวประมาณ 1 นิ้วครึ่ง ถึง 1 นิ้วฟุต ส่วนสีและใบของต้นขอบชะนางจะสีม่วงอมแดง เฉพาะแผ่นใบนั้นสีจะเด่นชัดคือ หลังใบจะมีสีเขียวเข้มอมแดง ท้องใบจะเป็นสีแดงคล้ำ และสีของขอบใบชะนางเป็นสีขางอ่อน ๆ รวมทั้งชนิดจะมีขนเล็กน้อยบนต้นและแผ่นใบ
ดอกจะมีขนาดเล็ก และจะออกเป็นกระจุกระหว่างซอกใบและกิ่งเป็นดอกตัวผู้กับดอกตัวเมีย ดอกของขอบชะนางแดงมีสีแดงส่วนดอกของขอบชะนางขาวจะเป็นสีเขียวอมเหลือง ผล กลมออกรี ปลายสอบเป็นจะงอย เมื่อแก่แตกเป็น 2 ซีกตามรอยจะงอยถึงส่วนบน แห้งไม่แตกแบบ achene
นครพิเศษโซล
ตลาดหลักทรัพย์แคนาดา
ตลาดหลักทรัพย์แคนาดา (CSE), อดีตเคยเป็นตลาดหลักทรัพย์แห่งชาติแคนาดา (CNSX) เป็นทางเลือกตลาดหลักทรัพย์ในประเทศแคนาดา ตลาดหลักทรัพย์ CSE ตั้งอยู่ที่ โทรอนโต, รัฐออนแทรีโอ และสำนักงานอยู่ที่ แวนคูเวอร์ รัฐบริติชโคลัมเบีย
เมื่อเดือนกันยายน ค.ศ. 2007 CNSX แนะนำบริการที่เรียกว่าการซื้อขายที่บริสุทธิ์, เครือข่ายการสื่อสารทางอิเล็กทรอนิกส์ สามารถซื้อขายหุ้นที่จดทะเบียนในตลาดหลักทรัพย์โตรอนโตที่มากที่สุดของการซื้อขาย
กุมภาพันธ์ ค.ศ. 2015 ได้เปิดตัวตลาด CSE คอมโพซิต™, ตัวบ่งชี้ที่กว้างของกิจกรรมการตลาดสำหรับ CSE.ประมาณ 75% ของการรายงานข่าวทั้งหมด
ชั่วโมงการซื้อขาย.
ตลาดหลักทรัพย์แคนาดา เปิดทำการซื้อขายตั้งแต่เวลา 9:30 ถึง 16:00 ET เปิดทำการทุกวันยกเว้น วันเสาร์ อาทิตย์ และวันหยุดราชการ &lt;br&gt;
อันด์แชย์ ดูดา
อันด์แชย์ แซบัสเตียน ดูดา (; 16 พฤษภาคม พ.ศ. 2515 –) เป็นทนายความและนักการเมืองชาวโปแลนด์ เริ่มดำรงตำแหน่งแต่ตั้งปี พ.ศ. 2558 ก่อนหน้าที่จะมีการเลือกตั้งประธานาธิบดี พ.ศ. 2558 เขาเป็นทนายความและสมาชิกรัฐสภายุโรป ตั้งแต่ปี พ.ศ. 2551–2553 ดูดา เป็นเลขานุการของรัฐในสำนักงานประธานาธิบดีโปแลนด์ แลค คัชซึญสกี นอกจากนี้เขายังเป็นสมาชิกของรัฐสภายุโรป
ยศทหารในกองทัพสหราชอาณาจักร
ตารางข้างล่างต่อไปนี้คือข้อมูลเกี่ยวกับยศทหารและกำลังกึ่งทหารของกองทัพสหราชอาณาจักร ตั้งแต่ ค.ศ. 1953.
อุทกภาค
อุทกภาค (จากภาษาบาลี "อุทก" แปลว่า น้ำ, "ภาค" แปลว่า ส่วน รวมกันหมายถึงส่วนที่เป็นน้ำ) ในวิชาภูมิศาสตร์กายภาพหมายถึง แหล่งที่น้ำจำนวนมากมาอยู่รวมกันบนหรือใต้ผิวโลก